b'\n_START_ARTICLE_\nNovozavezni apokrifi\n_START_PARAGRAPH_\nKategorija Novozavezni apokrifi sodobnega bralca opominja na vrsto odzivov, ki so se pojavili v prvih stoletjih na\xc5\xa1ega \xc5\xa1tetja kot interpretacije sporo\xc4\x8dila Jezusa Kristusa. Poslu\xc5\xa1ni kristjani so sprejeli svarilo pred temi deli, ki se imenujejo apokrifna; mnogo se jih je zaradi zatrtja ohranilo le v fragmentih. V procesu dolo\xc4\x8danja svetopisemskega kanona je bila velika mno\xc5\xbeica teh del izlo\xc4\x8denih iz Nove zaveze. Glavna veja kr\xc5\xa1\xc4\x8danske Cerkve teh apokrifov ni sprejela za kanoni\xc4\x8dne, kljub temu pa Etiopska pravoslavna cerkev priznava dela, kot so Hermov pastir, 1. Klemnovo pismo, Pavlova dela ter kar nekaj knjig Stare zaveze._NEWLINE_Knjige, za katere ni znano, da so v antiki obstajale, med katere med drugim spada srednjeve\xc5\xa1ki Evangelij po Barnabu, se obi\xc4\x8dajno ne pri\xc5\xa1tevajo k apokrifom.\n_START_SECTION_\nEvangeljske harmonije\n_START_PARAGRAPH_\nKopica besedil ima za cilj harmoni\xc4\x8dno (tj. skladno) zdru\xc5\xbeitev kanoni\xc4\x8dnih evangelijev, ki odpravlja nesoglasja med njimi tako, da predstavi enotno skupno besedilo, izpeljano do neke stopnje iz njih samih. Najbolj splo\xc5\xa1no raz\xc5\xa1irjen in bran je bil Diatessaron. Izmed vseh obstoje\xc4\x8dih harmonij jih je ve\xc4\x8dina bila izpeljanih iz kasneje zatrtega Diatessarona.\n_START_SECTION_\nGnosti\xc4\x8dna besedila\n_START_PARAGRAPH_\nV zadnjem \xc4\x8dasu je bilo veliko gnosti\xc4\x8dnih besedil ponovno odkritih, \xc5\xa1e najve\xc4\x8d v Knji\xc5\xbenici Nag Hammadi. Nekatera izmed njih imajo obliko zaupni\xc5\xa1kih (ezoteri\xc4\x8dnih) razlag kozmologije ter moralnosti, ki so nastajale v krogu gnostikov. Pogosto so navedene kot Jezusove razlage skrivnostnih znanj o zakonitostih, ki vladajo svetu, namenjene njegovim u\xc4\x8dencem. Obstaja pa tekst, znan kot Pismo apostolov, ki je polemi\xc4\x8den glede gnosti\xc4\x8dnih spisov, toda pisam v podobnem stilu.'